text: Blodigt natteliv i Sønderborg
  14 oktober 2013 kl. 05.53
  En 28-årig mand bliver mandag fremstillet i grundlovsforhør. Han sigtes for at have stukket en 34-årig islænding med kniv tidligt søndag morgen ved Buddy Holly på Store Rådhusgade i Sønderborg.
  Islændingen blev skåret i ansigtet og på halsen.
  Overfaldet skete ved fem-tiden, da ofret blev inddraget i et slagsmål mellem to grupperinger.
  Den mistænkte gerningsmand er sigtet for grov vold. Det er en skærpende omstændighed, at han var bevæbnet med en kniv.
  